Riot grrrl
Rajot grl () je andergraund feministički pank rok pokret prvobitno nastao početkom 1990-ih u Vašingtonu i Pacifičkom severozapadu SAD-a, posebno zasupljen u gradovima Olimpija (Vašington) i Portland (Oregon). Često se povezuje sa feminizmom trećeg talasa, a neki ga navode kao početnu tačku ovog pokreta. Takođe ga opisuju kao muzički žanr koji se izrodio iz indi roka, dok je pank scena poslužila kao inspiracija za nastanak muzičkog pravca u kome bi žene dobile priliku da se izraze na isti način na koji su se izražavali i muškarci u proteklih nekoliko godina.

Tekstovi bendova koji pripadaju ovom muzičkom žanru često se bave temama kao što su silovanje, nasilje u porodici, seksualnost, rasizam, patrijarhat i žensko osnaživanje. Značajni predstavnici ovog pravca su bendovi Bikini Kill, Huggy Bear, Bratmobile, Heavens to Betsy, Excuse 17, Skinned Teen, Calamity Jane, Emily's Sassy Lime, Sleater-Kinney, kao i kvirkor muzičke grupe Team Dresch i The Butchies.

Pored muzičkog žanra, pod terminom rajot grl takođe je obuhvaćena supkultura čija su osnovna obeležja praktikovanje koncepta „uradi sam“, objavljivanje publikacija koje su poznate pod nazivom „zin“, održavanje sastanaka, podržavanje i organizovanje žena koje se bave muzikom, kao i specifični oblici umetnosti, političkih akcija i aktivizma.

Izvori

Vidi još 
 Anarhofeminizam

1990-e
Punk
Feminizam